**GRAD SISAK**

**UPRAVNI ODJEL ZA PRORAČUN I FINANCIJE**

***UPUTE ZA IZRADU PRORAČUNA***

***GRADA SISKA***

***ZA RAZDOBLJE 2022. - 2024.***

**Sisak, rujan 2021.**

**S A D R Ž A J**

1. UVOD……………………………………………………………………………………………………………………………..……..**2**
2. METODOLOGIJA IZRADE PRORAČUNA JEDINICA LOKALNE I PODRUČNE (REGIONALNE) SAMOUPRAVE…………………………………………..…………………………………………………………………………..**3**
3. METODOLOGIJA IZRADE PRIJEDLOGA FINANCIJSKIH PLANOVA PRORAČUNSKIH KORISNIKA GRADA SISKA…………………………………………………………………………………………………………………………**8**
4. DOSTAVA DOKUMENATA I UNOS PODATAKA………………………………………………………………………**15**
5. VREMENSKA DINAMIKA IZRADE PRORAČUNA ZA 2022. – 2024. GODINU………………….…………**16**
6. DOSTUPNOST MATERIJALA NA MREŽNOJ STRANICI GRADA SISKA-načelo transparentnosti………………………………………………………………………………………………………….….…..**16**
7. **UVOD**

Metodologija za izradu prijedloga financijskog plana, odnosno proračuna jedinice lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama (Narodne novine, br. 26/10, 120/13 i 1/2020) i Pravilnikom o proračunskom računovodstvu i Računskom planu (Narodne novine, br. 124/14, 115/15, 87/16, 3/18 i 126/19). Sukladno članku 27. Zakona o proračunu (Narodne novine, br. 87/08, 136/12 i 15/15) Upute za izradu proračuna jedinica lokalne i područne (regionalne) samouprave za razdoblje 2022.–2024. (dalje u tekstu: Upute) sadrže:

1. temeljna ekonomska ishodišta i pretpostavke za izradu prijedloga proračuna jedinice lokalne i područne (regionalne) samouprave,

2. opis planiranih politika jedinice lokalne i područne (regionalne) samouprave,

3. procjenu prihoda i rashoda te primitaka i izdataka proračuna jedinice lokalne i područne (regionalne) samouprave u sljedeće tri godine,

4. visinu financijskog plana po proračunskim korisnicima koja sadrži visinu financijskog plana za prethodnu proračunsku godinu i tekuću proračunsku godinu, te visinu financijskog plana za sljedeću proračunsku godinu i za sljedeće dvije godine, raspoređen na

a) visinu sredstava potrebnih za provedbu postojećih programa, odnosno aktivnosti, koje proizlaze iz trenutno važećih propisa, i

b) visinu sredstava potrebnih za uvođenje i provedbu novih ili promjenu postojećih programa, odnosno aktivnosti,

5. način pripreme te terminski plan za izradu proračuna i prijedloga financijskih planova proračunskih i izvanproračunskih korisnika proračuna jedinice lokalne i područne (regionalne) samouprave,

6. šifre i nazive zajedničkih programa, te aktivnosti i projekata u skladu s kojima će korisnici izraditi svoj financijski plan.

Slijedom navedenog donosimo Upute za izradu prijedloga konsolidiranog Proračuna Grada Siska za 2022. godinu sa projekcijama za 2023.-2024. godine.

1. **METODOLOGIJA IZRADE PRORAČUNA JEDINICA LOKALNE I PODRUČNE (REGIONALNE) SAMOUPRAVE**

Metodologija za izradu proračuna jedinica lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba navedenoga Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i Računskom planu. Proračun Grada Siska konsolidirani je proračun čiji sadržaj uključuje prihode i primitke te rashode i izdatke Grada Siska zajedno sa 17 proračunskih korisnika.

* 1. **Primjena programske i organizacijske klasifikacije u izradi proračuna jedinice lokalne i područne (regionalne) samouprave**
* Organizacijska klasifikacija uspostavlja se definiranjem razdjela, glava i proračunskih korisnika. Razdjel je organizacijska razina utvrđena za potrebe planiranja i izvršavanja proračuna, a sastoji se od jedne ili više glava.
* Programska klasifikacija se uspostavlja definiranjem programa, aktivnosti i projekata. Program se sastoji od jedne ili više aktivnosti (ili projekata), a aktivnost i projekt pripadaju samo jednom programu. Dva različita programa ne smiju imati istu brojčanu oznaku, te dvije aktivnosti (ili projekti) ne smiju imati istu brojčanu oznaku. Jedan program može biti u nadležnosti više glava, ali samo jednog razdjela. Aktivnost i projekt pripadaju samo jednom programu i jednoj glavi. Sve aktivnosti i projekte razdjel grupira u programe, a zatim programe, aktivnosti i projekte prijavljuje upravnom odjelu za proračun i financije Grada Siska. O utvrđenoj programskoj klasifikaciji razdjeli obavještavaju proračunske korisnike iz svoje nadležnosti.

**ŠIFRE I NAZIVI PROGRAMA**



S obzirom na izradu konsolidiranog plana proračuna u skladu sa Pravilnikom o proračunskim klasifikacijama zajedničke programe, aktivnosti i projekte, koje Grad Sisak definira, proračunski korisnici mogu dodatno razraditi za svoje potrebe uz prethodno odobrenje Upravnog odjela za proračun i financije Grada Siska.

* 1. **Primjena izvora financiranja u metodologiji izrade konsolidiranog proračuna Grada Siska**

Značajna proračunska klasifikacija u izradi proračuna Grada Siska su izvori financiranja. Uravnoteženost i planski aspekt planiranja prihoda i primitaka te rashoda i izdataka po izvorima financiranja donosi jasnu sliku utvrđivanja priljeva i njihovog namjenskog trošenja kroz stavke proračuna Grada Siska. Kako za Grad Sisak tako i za 17 proračunskih korisnika vrijedi isto pravilo uravnoteženje plana proračuna i financijskih planova korisnika prema izvorima financiranja. U sklopu procesa planiranja Grad Sisak definira sljedeće izvore financiranja:



Osnovni izvori financiranja su na prvoj razini ( oznake 1-8), dok su podizvori definirani oznakama (1.0.-8.1.). Izvori financiranja dijele se na:

* Opće prihode i primitke čiji se priljev ostvaruje temeljem posebnih propisa i kojima za prikupljene prihode nije definirana namjena korištenja, dijele se na: prihode od poreza, prihode od financijske imovine, prihode od nefinancijske imovine, prihode od upravnih i administrativnih pristojbi, prihode od kazni te primitke od financijske imovine i zaduživanja. U sklopu općih prihoda i primitaka proračunski korisnici evidentiraju priljev iz nadležnog proračuna za financiranje redovne djelatnosti.
* Vlastiti prihodi (IZVOR PRORAČUNSKIH KORISNIKA) definiraju ga prihodi koje proračunski korisnik ostvari obavljanjem poslova na tržištu-prodaja/najam/usluga.
* Prihodi za posebne namjene definirani su priljevom sredstava od prihoda od komunalnog doprinosa, komunalne naknade, spomeničke rente, naknade za koncesije, prihoda od razvojnog dijela cijene komunalnih usluga, vodnog doprinosa, turističke pristojbe, naknade za zadržavanje nezakonito izgrađenih zgrada, ostalih prihoda za posebne namjene temeljem ugovora o sufinanciranju, sponzorstvima-odnosno sve ono što se ostvari obavljanjem poslova iz svoje osnovne djelatnosti. Kod proračunskih korisnika ovi prihodi se definiraju u sklopu osnove usluge koju ustanova pruža.
* Pomoći su izvor financiranja unutar kojeg su priljevi od inozemnih vlada, od međunarodnih organizacija te institucija i tijela EU, pomoći proračunu iz drugih proračuna, pomoći od izvanproračunskih korisnika, pomoći proračunskim korisnicima iz proračuna koji im nije nadležan, pomoći temeljem protestiranih jamstava, pomoći iz proračuna temeljem prijenosa EU sredstava te prijenosi između proračunskih korisnika istog proračuna.
* Donacije čine prihodi ostvareni od fizičkih osoba, neprofitnih organizacija, trgovačkih društava i od ostalih subjekata izvan općeg proračuna. Za ovaj izvor financiranja značajno je da proračunski korisnici ne mogu planirati donacije od drugih proračuna i proračunskih korisnika iz razloga što se isti definiraju kao pomoći.
* Prihodi od prodaje ili zamjene nefinancijske imovine izvor je financiranja čije je ostvarenje definirano prodajom ili zamjenom nefinancijske imovine i naknadom štete s osnove osiguranja, a namjena im je utvrđena Zakonom o proračunu.
  1. **Opis planiranih politika Grada Siska/Provedbeni program Grada Siska**

U Uputama za izradu provedbenih programa jedinice lokalne i područne (regionalne) samouprave, koji je u nadležnosti Ministarstva regionalnoga razvoja i fondova Europske unije, navodi se kako „provedbeni program jedinica lokalne i područne (regionalne) samouprave obvezno sadrži mjere definirane u akcijskom planu izrađenom u svrhu izrade provedbe posebnih ciljeva utvrđenih u planu razvoja jedinice lokalne i područne (regionalne) samouprave (ukoliko je primjenjivo). Plan razvojnih programa propisan je odredbama Zakona o proračunu kao sastavni dio proračuna kojega jedinice lokalne i područne (regionalne) samouprave izrađuju i usvajaju zajedno s proračunom. Plan razvojnih programa je dokument koji se sastavlja i donosi za trogodišnje razdoblje i sadrži ciljeve i prioritete razvoja jedinice lokalne i područne (regionalne) samouprave povezane s programskom i organizacijskom klasifikacijom proračuna. Budući da je odredbama Zakona o sustavu strateškog planiranja i upravljanja razvojem Republike Hrvatske jedinicama lokalne i područne (regionalne) samouprave propisana obveza donošenja strateških akata, odnosno planova razvoja i provedbenih programa, a novi Zakon o proračunu (koji je u pripremi i čije se usvajanje očekuje do kraja 2021. godine) ne predviđa jedinicama lokalne i područne (regionalne) samouprave obvezu izrade i donošenja planova razvojnih programa, jedinice lokalne i područne (regionalne) samouprave nisu u obvezi uz proračun za razdoblje 2022. – 2024. donijeti plan razvojnih programa. Međutim, provedbeni program jedince lokalne i područne (regionalne) samouprave vezan je za mandat čelnika jedinice i izrađuje se jednom za cijelo mandatno razdoblje, a s obzirom da su lokalni izbori provedeni u svibnju ove godine, jedinice lokalne i područne (regionalne) samouprave su dužne uz proračun za razdoblje 2022. – 2024. donijeti provedbeni program. U sklopu provedbenog programa navedene su planirane politike i donesene sljedeće mjere:

Mjere provedbenog programa Grada Siska su:

1. Reformske
2. RAZVOJNE AKTIVNOSTI UPRAVE I ADMINISTRACIJE
3. EFIKASNO UPRAVLJANJE IMOVINOM
4. MAKSIMIZACIJA KORIŠTENJA EU SREDSTAVA
5. Investicijske
6. GOSPODARSKA I PRIRODNA INFRASTRUKTURA
7. PROMETNI SUSTAV
8. POTICANJE PODUZETNIČKOG I GOSPODARSKOG PODUHVATA
9. POLJODJELSTVO I TURIZAM
10. KULTUROLOŠKI USPON
11. KOMUNALNO GOSPODARSTVO
12. URBANO I RURALNO PLANIRANJE
13. ODGOJNO-OBRAZOVNI RAST
14. AKTIVIZAM MLADIH U SPORTU I ZAJEDNICI
15. BRANITELJI, SOCIJALNA SKRB I ZDRAVSTVENA ZAŠTITA
16. KULTURNA BAŠTINA I ZAŠTITA OKOLIŠNE RAZNOLIKOSTI
17. CIVILNA I PROTUNEPOGODNA ZAŠTITA

Prema mjerama Provedbenog programa Grada Siska sastavljeni su pokazatelji i poveznica sa programima unutar proračuna koji se vežu na pojedinu mjeru.

* 1. **Preraspodjele u 2022. godini**

U Zakonu o proračunu propisana je mogućnost preraspodjele sredstava na proračunskim stavkama kod proračunskih korisnika jedinice lokalne samouprave ili između razdjela proračuna jedinice lokalne samouprave najviše do 5% rashoda i izdataka na proračunskoj stavci koja se umanjuje, ako to odobri Gradonačelnica. Zahtjev za preraspodjelom nakon što ga odobri Gradonačelnica dostavlja se Upravnom odjelu za proračun i financije.

* 1. **Planiranje višegodišnjeg EU projekta**

S obzirom na investicijska ulaganja projekti koji se odnose na višegodišnje razdoblje i za koje se mora osigurati predfinanciranja biti će planirani u proračunu Grada Siska na stavkama općih i namjenskih izvora financiranja.

* 1. **Financiranje udruga i korisnika izvan proračuna**

U sklopu donošenja proračuna Grada Siska udruge i institucije koje se financiraju iz proračuna, a nisu proračunski korisnici za uvrštenje u proračun Grada obvezni su dostaviti nadležnom Upravnom odjelu zahtjev za uvrštenje u proračun sa definiranim traženim iznosom i obrazloženjem traženog do 15. listopada tekuće godine.

* 1. **Izmjene i dopune proračuna/financijskih planova proračunskih korisnika**

Ako se u tijeku proračunske godine za Grad Sisak zbog nastanka novih obveza i gospodarskih kretanja povećaju rashodi i/ili izdaci, odnosno smanje prihodi i/ili primici pokreće se postupak izmjena i dopuna proračuna/financijskih planova proračunskih korisnika.

* Uključivanje značajnog manjka kroz izmjene i dopune proračuna Grada Siska: u vrijeme izrade proračuna za narednu godinu Grad Sisak ne može u njega uključiti stvarno realiziran rezultat poslovanja tekuće godine, nego će se nakon utvrđivanja stvarno realiziranog rezultata na dan 31. prosinca prethodne godine isti uključiti u izmjene i dopune proračuna naredne godine.
  1. **Procjena prihoda i rashoda te primitaka i izdataka proračuna**

U skladu sa planskim i zakonskim odredbama u nastavku dajemo limite dopuštenih rashoda po razdjelima gradskog proračuna - upravnim odjelima, koji su dakako utemeljeni na procjeni prihoda i primitaka te predstavljaju okvir za izradu prijedloga proračuna za 2022. godinu i projekcija proračuna za razdoblje 2023. - 2024.

Proračunski korisnici Proračuna Grada Siska (upravni odjeli i korisnici za koje su oni nadležni), obvezni su izrađivati financijske planove u skladu s odredbama Zakona o proračunu i pridržavati se postupaka i utvrđenih financijskih parametara ovih Uputa.

Visina financijskog plana po proračunskim korisnicima sadrži visinu financijskog plana za prethodnu proračunsku godinu i tekuću proračunsku godinu, te visinu financijskog plana za sljedeću proračunsku godinu i za sljedeće dvije godine, raspoređen na

1. visinu sredstava potrebnih za provedbu postojećih programa, odnosno aktivnosti, koje proizlaze iz trenutno važećih propisa, i
2. visinu sredstava potrebnih za uvođenje i provedbu novih ili promjenu postojećih programa, odnosno aktivnosti.

*LIMITI UPRAVNIH ODJELA*

|  |  |  |  |  |
| --- | --- | --- | --- | --- |
| Naziv razdjela | *Proračun*  *2021.* | *Procjena*  *2022.* | *Procjena*  *2023.* | *Procjena*  *2024.* |
| *Upravni odjel za upravne, imovinsko pravne i opće poslove* | **28.142.220,00** | **26.000.000,00** | **41.000.000,00** | **41.000.000,00** |
| *Upravni odjel za proračun i financije* | **42.332.413,00** | **71.000.000,00** | **91.000.000,00** | **84.000.000,00** |
| *Upravni odjel za gospodarstvo i komunalni sustav* | **73.069.000,00** | **65.000.000,00** | **78.000.000,00** | **61.000.000,00** |
| *Upravni odjel za obrazovanje, kulturu, sport, branitelje i civilno društvo* | **200.560.618,00** | **214.000.000,00** | **215.000.000,00** | **185.000.000,00** |
| *Upravni odjel za prostorno uređenje i zaštitu okoliša* | **10.077.491,00** | **4.000.000,00** | **24.000.000,00** | **24.000.000,00** |
| **UKUPNO** | **354.181.742,00** | **380.000.000,00** | **449.000.000,00** | **395.000.000,00** |

1. **METODOLOGIJA IZRADE PRIJEDLOGA FINANCIJSKIH PLANOVA PRORAČUNSKIH KORISNIKA GRADA SISKA**

Proračunski korisnici Grada Siska obvezni su izrađivati financijske planove u skladu s odredbama Zakona o proračunu (Narodne novine br. 87/08, 136/12 i 15/15), Pravilnika o proračunskim klasifikacijama (Narodne novine, br. 26/10, 120/13 i 1/2020) i Pravilnika o proračunskom računovodstvu i Računskom planu (Narodne novine, br. 124/14, 115/15, 87/16, 3/18 i 126/19) te se pridržavati ovih Uputa.

Proračunski korisnici jedinica lokalne i područne (regionalne) samouprave prihode i primitke, rashode i izdatke za 2022. godinu planiraju, kao i prethodnih godina, na razini podskupine (treća razina računskog plana), a za 2023. i 2024. godinu na razini skupine (druga razina računskog plana). Temeljem zahtjeva nadležne jedinice, proračunski korisnici mogu izrađivati i prijedlog financijskog plana na razini odjeljka (četvrta razina računskog plana). Međutim, upravno vijeće ili drugo upravljačko tijelo obvezno je usvojiti financijski plan korisnika, a predstavničko tijelo proračun za 2022. godinu na razini podskupine (treća razina računskog plana), a projekcije za 2023. i 2024. godinu na razini skupine (druga razina računskog plana).

Proračunski korisnici Grada Siska svoje financijske planove dostavljaju nadležnom Upravnom odjelu.

Proračunski korisnici u financijskom planu trebaju iskazati sve svoje prihode i rashode bez obzira na moguće uplate dijela prihoda korisnika u proračun jedinice lokalne i područne (regionalne) samouprave ili podmirivanje dijela rashoda korisnika izravno s računa proračuna.

Prijedlog financijskog plana za razdoblje 2022. - 2024. u skladu s odredbama Zakona o proračunu sadrži:

* procjene prihoda i primitaka iskazane po vrstama za razdoblje 2022. - 2024.,
* plan rashoda i izdataka za razdoblje 2022. - 2024., razvrstane prema proračunskim klasifikacijama i
* obrazloženje prijedloga financijskog plana

Upravna vijeća, školski odbori i ostala upravljačka tijela proračunskih korisnika-škola, vrtića, knjižnica, ustanove u kulturi i JVP-a) obvezni su usvojiti financijski plan do kraja godine, kako bi se od 1. siječnja 2022. godine mogle preuzimati i izvršavati nove obveze.

Tijekom izrade proračuna za razdoblje 2022. – 2024. godine daje se mogućnost sukcesivnog i višegodišnjeg planiranja pokrića manjka iz prethodne(ih) godine, kao i korištenja kumuliranog viška u financijskom planu proračunskih i izvanproračunskih korisnika.

* 1. **Namjenski i vlastiti prihodi proračunskih korisnika**

Člankom 48. Zakona o proračunu propisana je obveza uplate namjenskih prihoda i primitaka koje ostvare proračunski korisnici jedinica lokalne i područne (regionalne) samouprave u proračun jedinice. Člankom 52. Zakona o proračunu utvrđuje se obveza uplate vlastitih prihoda proračunskih korisnika u proračun jedinice lokalne i područne (regionalne) samouprave.

Grad Sisak posluje u sklopu sustava rizičnog poslovanja i u svoj proračun uključuje sve prihode i primitke i rashode i izdatke proračunskih korisnika i u dijelu njihovog izvršavanja.

* 1. **Planiranje rashoda proračunskih korisnika u sklopu decentraliziranih funkcija**

Ukupan iznos sredstava potreban za osiguranje minimalnih financijskih standarda (bilančnih prava) u 2022. godini planira se na razini prethodne, odnosno 2021. godine.

Sredstva pomoći izravnanja za decentralizirane funkcije u 2022. godini, kao i 2021. godine bit će osigurana u državnom proračunu Republike Hrvatske na razdjelu tijela (ministarstva i druga tijela državne uprave) nadležnog za određenu decentraliziranu funkciju. Radi se o sredstvima namijenjenima jedinicama lokalne i područne (regionalne) samouprave koje iz namjenskog udjela poreza na dohodak ostvare manje sredstava nego im je potrebno za dostizanje minimalnih financijskih standarda te imaju pravo na pomoć izravnanja.

* 1. **E –riznica**

Sukladno članku 60. Zakona o proračunu proračuni jedinica lokalne područne (regionalne) samouprave imaju jedinstven račun za sva plaćanja. Grad Sisak ima uspostavljen sustav lokalne riznice u kojem proračunski korisnici nemaju svoj žiro račun, već se svi priljevi i odljevi financijskih sredstava odvijaju isključivo preko jedinstvenog računa Grada.

Proračun mora sadržavati sve prihode i primitke i sve rashode i izdatke proračunskih korisnika (i prihode vlastite djelatnosti i ostale prihode kojim se financiraju vlastiti rashodi) uz poštivanje proračunskih klasifikacija - ekonomska, programska i po izvorima financiranja.

Potrebno je voditi računa da prihodi i primici po pojedinim izvorima financiranja budu u ravnoteži odnosno jednaki s tim istim izvorima financiranja rashoda i izdataka.

U slučaju da proračunskim korisnicima zatreba uvođenje nove aktivnosti ili tekućeg ili kapitalnog projekta, trebaju tražiti suglasnost od nadležnog odjela, nakon što dobiju suglasnost, UO za proračun i financije im će unijeti zatraženo.

Obzirom na uspostavljeni sustav riznice te da su financijski planovi proračunskih korisnika dio proračuna Grada, izmjene i dopune financijskih planova proračunskih korisnika provode se uz izmjene i dopune Proračuna Grada Siska.

Iznimno, ukoliko u toku godine dođe do promjena koje su vezane uz financiranje iz vlastitih i namjenskih izvora proračunskih korisnika, temeljem suglasnosti nadležnih tijela otvara se stavka u proračunu s iznosom plana od 0,00 kn, a prvim sljedećim izmjenama proračuna ista se uključuje s planiranim iznosom u proračun.

* 1. **Tablice limita po proračunskim korisnicima**

*LIMITI UKUPNIH RASHODA ZA KORISNIKE PRORAČUNA IZ DJELATNOSTI KULTURE , PREDŠKOLSKOG ODGOJA I*

*OBRAZOVANJA I SPORTA*

|  |  |  |  |  |  |  |
| --- | --- | --- | --- | --- | --- | --- |
| **KORISNICI** | ***Plan 2022.*** | | ***Projekcija 2023.*** | | ***Projekcija 2024.*** | |
| **Limit 1** | **Limit 2** | **Limit 1** | **Limit 2** | **Limit 1** | **Limit 2** |
| **DJEČJI VRTIĆ SISAK STARI** | 13.600.000,00 |  | 13.600.000,00 |  | 13.600.000,00 |  |
| **DJEČJI VRTIĆ SISAK NOVI** | 12.100.000,00 |  | 12.100.000,00 |  | 12.100.000,00 |  |
| **GRADSKI MUZEJ SISAK** | 3.200.000,00 |  | 3.200.000,00 |  | 3.200.000,00 |  |
| **GRADSKA GALERIJA STRIEGL** | 950.000,00 |  | 950.000,00 |  | 950.000,00 |  |
| **DOM KULTURE KKV** | 3.950.000,00 |  | 3.950.000,00 |  | 3.950.000,00 |  |
| **GRADSKA KNJIŽNICA** | 4.500.000,00 |  | 4.500.000,00 |  | 4.500.000,00 |  |
| **ŠRC** | 12.700.000,00 |  | 12.700.000,00 |  | 12.700.000,00 |  |

Limit 1 - Sredstva potrebna za provedbu postojećih programa

Limit 2 - Sredstva potrebna za uvođenje i provedbu novih ili promjenu postojećih programa (aktivnosti/projekata)

*LIMITI RASHODA PRORAČUNSKIH KORISNIKA- OSNOVNIH ŠKOLA ZA 2022.-2024. GODINE*

|  |  |  |  |  |  |  |
| --- | --- | --- | --- | --- | --- | --- |
| **OSNOVNE ŠKOLE** | ***Plan 2022.*** | | ***Projekcija 2023.*** | | ***Projekcija 2024.*** | |
| **Limit 1** | **Limit 2** | **Limit 1** | **Limit 2** | **Limit 1** | **Limit 2** |
| **OŠ VIKTOROVAC** | 1.000.000,00 |  | 1.000.000,00 |  | 1.000.000,00 |  |
| **OŠ SELA** | 650.000,00 |  | 650.000,00 |  | 650.000,00 |  |
| **OŠ IVANA ANTOLČIĆA KOMAREVO** | 450.000,00 |  | 450.000,00 |  | 450.000,00 |  |
| **OŠ I. KUKULJEVIĆ** | 550.000,00 |  | 550.000,00 |  | 550.000,00 |  |
| **OŠ GALDOVO** | 800.000,00 |  | 800.000,00 |  | 800.000,00 |  |
| **OŠ 22.LIPANJ** | 1.165.000,00 |  | 1.165.000,00 |  | 1.165.000,00 |  |
| **OŠ BUDAŠEVO-TOPOLOVAC-GUŠĆE** | 650.000,00 |  | 650.000,00 |  | 650.000,00 |  |
| **OŠ BRAĆA RIBAR** | 950.000,00 |  | 950.000,00 |  | 950.000,00 |  |
| **OŠ BRAĆA BOBETKO** | 1.150.000,00 |  | 1.150.000,00 |  | 1.150.000,00 |  |

Limit 1 - Sredstva potrebna za provedbu postojećih programa

Limit 2 - Sredstva potrebna za uvođenje i provedbu novih ili promjenu postojećih programa (aktivnosti/projekata)

*LIMIT UKUPNIH RASHODA ZA DECENTRALIZIRANE FUNKCIJE – JVP*

|  |  |  |  |  |  |  |
| --- | --- | --- | --- | --- | --- | --- |
| **JVP** | ***Plan 2022.*** | | ***Projekcija 2023.*** | | ***Projekcija 2024.*** | |
| **Limit 1** | **Limit 2** | **Limit 1** | **Limit 2** | **Limit 1** | **Limit 2** |
| **Javna vatrogasna postrojba** | 3.100.000,00 |  | 3.100..000,00 |  | 3.100.000,00 |  |

Limit 1 - Sredstva potrebna za provedbu postojećih programa

Limit 2 - Sredstva potrebna za uvođenje i provedbu novih ili promjenu postojećih programa (aktivnosti/proje

1. **DOSTAVA DOKUMENATA I UNOS PODATAKA**
   1. **Dostava proračunskih dokumenata Ministarstvu financija i Državnom uredu za reviziju**

Sukladno članku 40. Zakona o proračunu, načelnik, gradonačelnik i župan obvezni su dostaviti Ministarstvu financija proračun i projekcije za sljedeće dvije godine, odluku o izvršavanju proračuna te izmjene i dopune proračuna jedinica lokalne i područne (regionalne) samouprave u roku od 15 dana od njihova stupanja na snagu.

Jedinice su u obvezi na adresu e-pošte Ministarstva financija [lokalni.proracuni@mfin.hr](mailto:lokalni.proracuni@mfin.hr) poslati link na navedene dokumente objavljene u službenom glasilu, u roku od 15 dana od dana njihova stupanja na snagu.

* 1. **Dostava ugovora o zaduženju te izvješća o zaduženju, danim jamstvima i suglasnostima (Obrazac IZJS) i obveznih općih akata**

Upravni odjel za proračun i financije dostavlja Ministarstvu financija ugovore o zaduženju te izvješća o zaduženju, danim jamstvima i suglasnostima na Obrascu IZJS. Skenirani ugovori i Obrasci IZJS (potpis gradonačelnice) dostavljaju se na e-mail adresu Ministarstva financija [lokalni.proracuni@mfin.hr](mailto:lokalni.proracuni@mfin.hr) u propisanom roku.

*Nadzor zakonitosti općih akata-dostava*

*Ministarstvo financija nadležno je za nadzor zakonitosti općih akata iz područja financija, stoga se Ministarstvu financija u pisanom obliku dostavljaju:*

*1. Proračun za tekuću proračunsku godinu i projekcije za sljedeće dvije proračunske godine (čl. 39. st. 1. Zakona o proračunu),*

*2. Odluka o izvršavanju Proračuna jedinica lokalne i područne regionalne samouprave, te izmjene i dopune navedene odluke (čl. 14. st. 1. Zakona o proračunu),*

*3. Izmjene i dopune Proračuna (čl. 39. st. 2. Zakona o proračunu),*

*4. Odluka o privremenom financiranju jedinica lokalne i područne regionalne samouprave (čl. 42. st. 2. Zakona o proračunu) i*

*5. Odluka o porezima (čl. 42. i 43., a u svezi sa člankom 53. Zakona o lokalnim porezima, Narodne novine, br. 115/16 i 101/17).*

1. **VREMENSKA DINAMIKA IZRADE PRORAČUNA ZA 2022. – 2024. GODINU**

|  |  |  |
| --- | --- | --- |
| **AKTIVNOSTI** | **NOSITELJI AKTIVNOSTI** | **ROK** |
| Upravni odjel za proračun i financije dostavlja Upute za izradu proračuna Grada Siska | Upravni odjel za proračun i financije | 15.09.2021. |
| Dostavljeni zahtjevi od proračunskih korisnika za uvrštenje u proračun nadležnom upravnom odjelu | Proračunski korisnici Grada Siska | 22.09.2021. |
| Dostavljeni zahtjevi od upravnih odjela za uvrštenje u proračun Upravnom odjelu za proračun i financije | Upravni odjeli Grada Siska | 25.09.2021. |
| Izrada Nacrta prijedloga proračuna | Upravni odjel za proračun i financije | 05.10..2021. |
| Dostavlja gradonačelnici Nacrt prijedloga proračuna za 2022. godinu i projekcije za razdoblje 2023. i 2024. godine. | Upravni odjel za proračun i financije | 15.10.2021. |
| Utvrđuje Prijedlog proračuna za 2022. godinu i projekcije za razdoblje 2023.-2024. godinu | Gradonačelnica | 15.11.2021. |
| Usvaja Proračuna za 2022. godinu, projekcije za razdoblje 2023.-2024., Plan razvojnih programa i Odluku o izvršenju proračuna Grada Siska za 2022. godinu | Gradsko vijeće | do 31.12.2021. |
| Usvajaju financijske planove proračunskih korisnika | Upravna vijeća proračunskih korisnika | do 31.12.2021. |

1. **DOSTUPNOST MATERIJALA NA MREŽNOJ STRANICI GRADA SISKA-načelo transparentnosti**

Kako bi se osiguralo ostvarenje načela transparentnosti i slobodan pristup informacijama kao i njihovo povezivanje, preuzimanje i ponovno korištenje svi navedeni materijali vezani uz proračun i njegove izmjene objavljuju se u formatu pogodnom za daljnju obradu (word i excel). Načelo transparentnosti iznimno je važno zbog uvida javnosti i svih zainteresirani u način trošenja proračunskih sredstava.

Upute za izradu proračuna Grada Siska za razdoblje 2022. i 2024. i prilozi te sva ostala obvezna i zakonski propisana dokumentacija za javnu objavu nalaze se na internet stranici Grada Siska [www.sisak.hr](http://www.sisak.hr).

**PROČELNICA**

Silvija Mužek, dipl.oec.